Návrh nariadenie Rady ktorým sa zrušuje nariadenie (ES) č. 3690/93, ktorým sa zavádza systém Spoločenstva ustanovujúci predpisy týkajúce sa minimálneho rozsahu údajov v rybárskych licenciách /* KOM/2005/0499 v konečnom znení - CNS 2005/0205 */





[pic] | KOMISIA EURÓPSKYCH SPOLOČENSTIEV | Brusel, 17.10.2005 KOM(2005) 499 v konečnom znení 2005/0205 (CNS) Návrh NARIADENIE RADY ktorým sa zrušuje nariadenie (ES) č. 3690/93, ktorým sa zavádza systém Spoločenstva ustanovujúci predpisy týkajúce sa minimálneho rozsahu údajov v rybárskych licenciách (predložený Komisiou) ODÔVODNENIE V nariadení Rady č. 3690/93[1] sa na základe nariadenia (ES) č. 3760/92, ktorým sa zaviedol systém Spoločenstva pre rybné hospodárstvo a akvakultúru a ktoré bolo zrušené nariadením (ES) č. 2371/2002, zaviedol systém Spoločenstva ustanovujúci pravidlá týkajúce sa minimálneho rozsahu údajov, ktoré sa majú uvádzať v licenciách na rybolov. Licencia na rybolov predstavuje dôležitý nástroj riadenia rybárskej flotily predovšetkým v súvislosti s obmedzovaním kapacity ustanoveným v článkoch 12 a 13 nariadenia (ES) č. 2371/2002 a v nariadení Rady (ES) č. 639/2004 z 30. marca 2004 o riadení rybárskych flotíl zaregistrovaných v najvzdialenejších regiónoch Spoločenstva. Na základe článku 13 odsek 3 a článku 22 odsek 3 nariadenia (ES) č. 2371/2002 je preto potrebné prispôsobiť pravidlá týkajúce sa licencií na rybolov novej situácii. Výbor pre rybné hospodárstvo a akvakultúru vydal 6. júla 2005 k návrhu nariadenia Komisie týkajúceho sa tejto otázky kladné stanovisko. Tento návrh bol prijatý a nariadenie sa má uplatňovať odo dňa zrušenia nariadenia Rady č. 3690/93. Toto nariadenie je preto potrebné bezodkladne zrušiť. 2005/0205 (CNS) Návrh NARIADENIE RADY ktorým sa zrušuje nariadenie (ES) č. 3690/93, ktorým sa zavádza systém Spoločenstva ustanovujúci predpisy týkajúce sa minimálneho rozsahu údajov v rybárskych licenciách RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37, so zreteľom na návrh Komisie[2], so zreteľom na stanovisko Európskeho parlamentu[3], keďže: 1. Nariadenie Rady (ES) č. 3690/93 z 20. decembra 1993, ktorým sa zavádza systém Spoločenstva ustanovujúci predpisy týkajúce sa minimálneho rozsahu údajov v rybárskych licenciách [4] , bolo prijaté v nadväznosti na nariadenie Rady (EHS) č. 3760/92 z 20. decembra 1992, ktorým sa zavádza systém Spoločenstva pre rybolov a akvakultúru [5] a ktoré bolo nahradené nariadením Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu [6] . Ustanovenia nariadenia (ES) č. 3690/93 a odkazy v ňom obsiahnuté už nie sú kompatibilné s týmto novým nariadením, v ktorom sa ustanovujú nové predpisy týkajúce sa spravovania kapacity rybolovu uvedenej v licenciách na rybolov. 2. Komisia môže na základe článku 22 ods. 3 a článku 13 ods. 3 nariadenia (ES) č. 2371/2002 prijať vykonávacie pravidlá týkajúce sa spravovania licencií na rybolov a kapacít rybolovu. 3. Komisia prijala nariadenie (ES) č. 1281/2005 z 3. augusta 2005 o spravovaní licencií na rybolov a o minimálnych informáciách, ktoré musia obsahovať [7] , ktoré sa má uplatňovať odo dňa zrušenia nariadenia (ES) č. 3690/93. 4. Nariadenie (ES) č. 3690/93 by sa preto malo zrušiť, PRIJALA TOTO NARIADENIE: Článok 1 1. Nariadenie (ES) č. 3690/93 sa zrušuje. 2. Odkazy na zrušené nariadenie sa v zmysle korelačnej tabuľky uvedenej v prílohe k tomuto nariadeniu považujú za odkazy na nariadenie (ES) č. 1281/2005. Článok 2 Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda PRÍLOHA Korelačná tabuľka Nariadenie (ES) č. 3690/93 | Nariadenie (ES) č. 1281/2005 | Článok 1 | Články 1 a 3 | Článok 2 | Článok 5 | Článok 3 | Článok 4 | Článok 4 | Článok 5 | Článok 5 | Článok 6 | Článok 6 | - | Článok 7 | - | Článok 8 | - | Článok 9 | - | Článok 10 | Články 8 a 9 | [1] Ú. V. ES L 341, 31.12.1993, s. 93. [2] Ú. v. EÚ C […], […], s. […]. [3] Ú. v. EÚ C […], […], s. […]. [4] Ú. v. ES L 341, 31.12.1993, s. 93. [5] Ú. v. ES L 389, 31.12.1992, s. 1. [6] Ú. v. ES L 358, 31.12.2002, s. 59. [7] Ú. v. EÚ L 203, 4.8.2005, s. 3.